
住讜讟讛 讬讗 注"讘 - 驻讬专讜砖 砖讟讬讬谞讝诇抓

讘驻专讱" (砖诪讜转 讗, 讬讙) 专' 讗诇注讝专 讗诪专: 讘驻讛 专讱, 砖讛转讞讬诇讜 诇砖注讘讚诐 讘讚专讱 专讬爪讜讬 讜驻讬转讜讬. 专' 砖诪讜讗诇 讘专 谞讞诪谞讬 讗诪专: 讘驻专讬讻讛  (讘砖讘讬专讛).


 谞讗诪专:  "讜讬诪专专讜 讗转 讞讬讬讛诐 讘注讘讚讛 拽砖讛 讘讞诪专 讜讘诇讘谞讬诐 讜讘讻诇 注讘讜讚讛 讘砖讚讛" (砖诪讜转 讗, 讬讚). 讗诪专 专讘讗: 讘转讞讬诇讛 谞转谞讜 诇讛诐 注讘讜讚讛 讘讞讜诪专 讜讘诇讘谞讬诐, 讜诇讘住讜祝 "讜讘讻诇 注讘讚讛 讘砖讚讛" (砖诪讜转 讗, 讬讚).


 注诇 讛诪砖讱 讛驻住讜拽 "讗转 讻诇 注讘讚转诐 讗砖专 注讘讚讜 讘讛诐 讘驻专讱" (砖诪讜转 讗, 讬讚), 讗诪专 专' 砖诪讜讗诇 讘专 谞讞诪谞讬 讗诪专 专' 讬讜谞转谉: 砖讛讬讜 诪讞诇讬驻讬谉 诪诇讗讻转 讗谞砖讬诐 诇谞砖讬诐 讜诪诇讗讻转 谞砖讬诐 诇讗谞砖讬诐, 讜讝讜讛讬 注讘讜讚转 驻专讱 鈥� 砖讛讬讜 住讜讘诇讬诐 诪注讘讜讚讛 砖讗讬谞讛 诇驻讬 讟讘注诐 讜讛专讙诇诐. 讜诇诪讗谉 讚讗诪专 谞诪讬 讛转诐 [讜诇讚注转 诪讬 砖讗讜诪专 讙诐 讻谉 砖诐] 讘驻住讜拽 讛拽讜讚诐 砖"讘驻专讱" 驻讬专讜砖讜 讘驻讛 专讱, 讛讻讗 [讻讗谉] 讘驻住讜拽 讝讛 讛注讜住拽 讘拽讜砖讬 讛讙讜驻谞讬 砖诇 讛注讘讜讚讛, 讜讚讗讬 讛讻讜讜谞讛 讛讬讗 讘驻专讬讻讛.


讗 讚专砖 专讘 注讜讬专讗: 讘砖讻专 谞砖讬诐 爪讚拽谞讬讜转 砖讛讬讜 讘讗讜转讜 讛讚讜专 谞讙讗诇讜 讬砖专讗诇 诪诪爪专讬诐. 讻讬爪讚 讛讬讛 讛讚讘专? 讘砖注讛 砖讛讜诇讻讜转 讛谞砖讬诐 诇砖讗讜讘 诪讬诐, 讛拽讚讜砖 讘专讜讱 讛讜讗 诪讝诪谉 诇讛诐 讚讙讬诐 拽讟谞讬诐 讘讻讚讬讛谉, 讜砖讜讗讘讜转 诪讞爪讛 诪讬诐 讜诪讞爪讛 讚讙讬诐, 讜讘讗讜转 讜砖讜驻转讜转 (诪谞讬讞讜转 注诇 讛讗砖) 砖转讬 拽讚讬专讜转, 讗讞转 砖诇 诪讬诐 讞诪讬谉 讜讗讞转 砖诇 讚讙讬诐.


讜诪讜诇讬讻讜转 讗爪诇 讘注诇讬讛谉 诇砖讚讛, 讜诪专讞讬爪讜转 讗讜转谉 讗转 讛讘注诇讬诐, 讜住讻讜转 讗讜转谉, 讜诪讗讻讬诇讜转 讗讜转谉, 讜诪砖拽讜转 讗讜转谉, 讜谞讝拽拽讜转 诇讛谉 诇转砖诪讬砖 讘讬谉 砖驻转讬诐 (讘讬谉 讙讘讜诇讜转 讜讙讚专讜转 讛砖讚讜转), 砖谞讗诪专: "讗诐 转砖讻讘讜谉 讘讬谉 砖驻转讬诐" (转讛诇讬诐 住讞, 讬讚), 讜讚专砖讜 注诇 讻讱: 讘砖讻专 "转砖讻讘讜谉 讘讬谉 砖驻转讬诐" 讝讻讜 讬砖专讗诇 诇讘讬讝转 诪爪专讬诐, 砖谞讗诪专 讘讛诪砖讱 讛驻住讜拽: "讻谞驻讬 讬讜谞讛 谞讞驻讛 讘讻住祝 讜讗讘专讜转讬讛 讘讬专拽专拽 讞专讜抓" (转讛诇讬诐 住讞, 讬讚).


讜讻讬讜谉 砖讛讬讜 讛谞砖讬诐 诪转注讘专讜转 讘讗讜转 诇讘转讬讛诐, 讜讻讬讜谉 砖诪讙讬注 讝诪谉 诪讜诇讚讬讛谉 (讛诇讬讚讛) 讛讜诇讻讜转 讜讬讜诇讚讜转 讘砖讚讛 转讞转 注爪讬 讛转驻讜讞, 砖谞讗诪专: "转讞转 讛转驻讜讞 注讜专专转讬讱 砖诪讛 讞讘诇转讱 讗诪讱, 砖诪讛 讞讘诇讛 讬诇讚转讱"(砖讬专 讛砖讬专讬诐 讞, 讛). 


讜讛拽讚讜砖 讘专讜讱 讛讜讗 砖讜诇讞 诪诇讗讱 诪砖诪讬 诪专讜诐 诪讬 砖诪谞拽讬专 讜诪砖驻讬专 (诪谞拽讛 讜诪转拽谉) 讗讜转谉 讗转 讛讬诇讜讚讬诐, 讻讞讬讛 (诪讬诇讚转) 讝讜 砖诪砖驻专转 讗转 讛讜诇讚, 砖谞讗诪专: "讜诪讜诇讚讜转讬讱 讘讬讜诐 讛讜诇讚转 讗讜转讱 诇讗 讻专转 砖专讱 讜讘诪讬诐 诇讗 专讞爪转 诇诪砖注讬" (讬讞讝拽讗诇 讟讝, 讚), 讻诇讜诪专, 诇讗 讛讬转讛 诇讛诐 诪讬诇讚转 砖转讜讻诇 诇讟驻诇 讘讛诐. 讜诪诇拽讟 诇讛谉 讛诪诇讗讱 诪谉 讛砖讚讛 讗讘谞讬诐 讻注讬谉 砖谞讬 注讙讜诇讬谉, 讜讛讬讜 谞讜讘注讬诐 诪转讜讻诐 讚讘专讬 诪讗讻诇 讗讞讚 砖诇 砖诪谉 讜讗讞讚 砖诇 讚讘砖, 讜诪讛诐 讛讬讜 讬讜谞拽讬诐, 砖谞讗诪专: "讜讬谞拽讛讜 讚讘砖 诪住诇注 讜砖诪谉 诪讞诇诪讬砖 爪讜专"(讚讘专讬诐 诇讘, 讬讙). 


讜讻讬讜谉 砖诪讻讬专讬谉 讘讛谉 诪爪专讬诐 砖讛诐 讬诇讚讬 讬砖专讗诇 讘讗讬谉 诇讛讜专讙谉, 讜谞注砖讛 诇讛诐 谞住 讜谞讘诇注讬谉 讘拽专拽注, 讜诪讘讬讗讬谉 讛诪爪专讬诐 砖讜讜专讬诐 讜讞讜专砖讬谉 注诇 讙讘谉 砖谞讗诪专: "注诇 讙讘讬 讞专砖讜 讞专砖讬诐" (转讛诇讬诐 拽讻讟, 讙). 诇讗讞专 砖讛讜诇讻讬谉 讛诪爪专讬诐 讛讬讜 诪讘爪讘爪讬谉 讛转讬谞讜拽讜转 讜讬讜爪讗讬谉 诪谉 讛讗讚诪讛 讻注砖讘 讛砖讚讛, 砖谞讗诪专: "专讘讘讛 讻爪诪讞 讛砖讚讛 谞转转讬讱" (讬讞讝拽讗诇 讟讝, 讝).


讜讻讬讜谉 砖诪转讙讚诇讬谉 讘讗讬谉 注讚专讬诐 注讚专讬诐 诇讘转讬讛谉 讘讞讝专讛, 砖谞讗诪专: "讜转专讘讬 讜转讙讚诇讬 讜转讘讗讬 讘注讚讬 注讚讬讬诐" (讬讞讝拽讗诇 讟讝, 讝) 讗诇 转拽专讬 [转拽专讗] "讘注讚讬 注讚讬讬诐" 讗诇讗 "讘注讚专讬 注讚专讬诐".


讜讻砖谞讙诇讛 讛拽讚讜砖 讘专讜讱 讛讜讗 注诇 讛讬诐 讘讬诐 住讜祝 讛诐 讛转讬谞讜拽讜转 讛讻讬专讜讛讜 转讞诇讛, 砖谞讗诪专: "讝讛 讗诇讬 讜讗谞讜讛讜" (砖诪讜转 讟讜, 讘), 讻诇讜诪专, 讝讛 砖讛讻讬专讜讛讜 注讜讚 诪讝诪谉 砖谞讙诇讛 注诇讬讛诐 讘注讜讚诐 转讬谞讜拽讜转.


讘  谞讗诪专 "讜讬讗诪专 诪诇讱 诪爪专讬诐 诇诪讬诇讚转 讛注讘专讬转" (砖诪讜转 讗, 讟讜); 专讘 讜砖诪讜讗诇 谞讞诇拽讜 讘讻讱, 讞讚 [讗讞讚 诪讛诐] 讗诪专: 诪讬诇讚讜转 讗诇讛 讛讬讜 讗砖讛 讜讘转讛, 讜讞讚 [讜讗讞讚 诪讛诐] 讗诪专: 讻诇讛 讜讞诪讜转讛. 诪讗谉 讚讗诪专 [诪讬 砖讗讜诪专] 砖讛讬讜 讗诇讛 讗砖讛 讜讘转讛, 讻讜讜谞转讜 讛讬讗 诇讬讜讻讘讚 讗诐 诪砖讛 讜讗讛专谉, 讜诇讘转讛 诪专讬诐, 讜诪讗谉 讚讗诪专 [讜诪讬 砖讗讜诪专] 砖讛讬讜 讗诇讛 讻诇讛 讜讞诪讜转讛 鈥�/b> 讬讜讻讘讚 讜讻诇转讛 讗诇讬砖讘注 讗砖转 讗讛专谉.


转谞讬讗 讻诪讗谉 讚讗诪专 [砖谞讜讬讛 讘专讬讬转讗 讻讚注转 诪讬 砖讗讜诪专] 砖讛讬讜 讗诇讛 讗砖讛 讜讘转讛, 讚转谞讬讗 [砖讻谉 砖谞讬谞讜 讘讘专讬讬转讗]: 砖驻专讛 鈥�/b> 讝讜 讬讜讻讘讚, 讜诇诪讛 谞拽专讗 砖诪讛 砖驻专讛 鈥�/b> 砖诪砖驻专转 (诪转拽谞转) 讗转 讛讜诇讚. 讚讘专 讗讞专: "砖驻专讛" 鈥�/b> 砖驻专讜 讜专讘讜 讬砖专讗诇 讘讬诪讬讛.


"驻讜注讛" 鈥�/b> 讝讜 诪专讬诐, 讜诇诪讛 谞拽专讗 砖诪讛 "驻讜注讛" 鈥�/b> 砖讛讬转讛 驻讜注讛 (诪砖诪讬注讛 拽讜诇) 讜诪讜爪讬讗讛 讗转 讛讜诇讚. 讚讘专 讗讞专: "驻讜注讛" 诪诇砖讜谉 讚讬讘讜专, 砖讛讬转讛 驻讜注讛 讘专讜讞 讛拽讜讚砖 讜讗讜诪专转: 注转讬讚讛 讗诪讬 砖转诇讚 讘谉 砖诪讜砖讬注 讗转 讬砖专讗诇.


谞讗诪专 砖诐 "讜讬讗诪专 (驻专注讛) 讘讬诇讚讻谉 讗转 讛注讘专讬讜转 讜专讗讬转谉 注诇 讛讗讘谞讬讬诐" (砖诪讜转 讗, 讟讝). 讜砖讜讗诇讬诐: 诪讗讬 [诪讛 驻讬专讜砖] "讗讘谞讬诐"? 讗诪专 专' 讞谞谉: 住讬诪谉 讙讚讜诇 诪住专 诇讛谉 驻专注讛. 讗诪专 诇讛谉: 讘砖注讛 砖讗砖讛 讻讜专注转 诇讬诇讚 讬专讬讻讜转讬讛 诪爪讟谞谞讜转 讻讗讘谞讬诐, 讜讝讛 讬讛讬讛 诇讻谉 住讬诪谉 砖讛讬讗 注讜诪讚转 诇诇讚转.


讜讗讬转 讚讗诪专 [讜讬砖 诪讬 砖讗讜诪专]: 讻讚讻转讬讘 [讻驻讬 砖谞讗诪专]: "讜讗专讚 讘讬转 讛讬讜爪专 讜讛谞讛 讛讜讗 注砖讛 诪诇讗讻讛 注诇 讛讗讘谞讬诐" (讬专诪讬讛 讬讞, 讙), 诪讛 讬讜爪专 (拽讚专) 讝讛 讬讜砖讘 讘讗讜驻谉 砖讬专讱 讗讞转 砖诇讜 诪讻讗谉 讜讬专讱 诪讻讗谉, 讜住讚谉 砖注诇讬讜 讛讜讗 注讜讘讚 讘讗诪爪注, 讗祝 讗砖讛 鈥�/b> 讬专讱 诪讻讗谉 讜讬专讱 诪讻讗谉 讜讛讜诇讚 讘讗诪爪注.


"讜专讗讬转谉 注诇 讛讗讘谞讬讬诐 讗诐 讘谉 讛讜讗 讜讛诪转谉 讗转讜" (砖诪讜转 讗, 讟讝). 讗诪专 专' 讞谞讬谞讗: 住讬诪谉 讙讚讜诇 诪住专 诇讛谉 诇讚注转 讻讘专 讘转讞讬诇转 讛诇讬讚讛 ("注诇 讛讗讘谞讬讬诐") 诪讛讜 诪讬谞讜 砖诇 讛讜讜诇讚; 讘谉 谞讜诇讚 讻砖驻谞讬讜 诇诪讟讛, 讘转 谞讜诇讚转 讻砖驻谞讬讛 诇诪注诇讛. 讜谞转谉 诇讛谉 住讬诪谉 讝讛, 讻讚讬 砖转讜讻诇谞讛 诇讛专讜讙 讗转 讛讜讜诇讚 讘住转专, 注讜讚 诇驻谞讬 砖谞讜诇讚.


"讜转讬专讗谉 讛诪讬诇讚转 讗转 讛讗诇讛讬诐 讜诇讗 注砖讜 讻讗砖专 讚讘专 讗诇讬讛谉 诪诇讱 诪爪专讬诐" (砖诪讜转 讗, 讬讝). 讜砖讜讗诇讬诐: "讚讬讘专 诇讛谉" 诪讬讘注讬 诇讬讛 [爪专讬讱 讛讬讛 诇讜] 诇讜诪专! 讗诪专 专' 讬讜住讬 讘专' 讞谞讬谞讗: 砖讬谞讜讬 讛诇砖讜谉 诪诇诪讚 砖谞讜住祝 诇讻讱 转讘注谉 诇讚讘专 注讘讬专讛 (讻讗诪讜专 讘诪拽讜诐 讗讞专 讻讻讬谞讜讬 诇讘讬讗讛 "讜讬讘讜讗 讗诇讬讛", 讘专讗砖讬转 讻讟, 讻讙), 讜诇讗 谞转讘注讜 (谞注谞讜).


"讜转讞讬讬谉 讗转 讛讬诇讚讬诐" (砖诪讜转 讗, 讬讝). 转谞讗 [砖谞讛 讛讞讻诐]: 诇讗 讚讬讬谉 砖诇讗 讛诪讬转讜 讗讜转谉 讻驻讬 砖讗诪专 驻专注讛, 讗诇讗 砖讛讬讜 诪住驻讬拽讜转 诇讛诐 注讜讚 诪讬诐 讜诪讝讜谉.  讜诇砖讜谉 "讜转讞讬讬谞讛" 驻讬专讜砖讜 砖讛讬讜 诪住讬讬注讜转 诇讛诐 诇讞讬讜转.


 谞讗诪专:  "讜转讗诪专谉 讛诪讬诇讚转 讗诇 驻专注讛 讻讬 诇讗 讻谞砖讬诐 讛诪爪专讬讜转 讛注讘专讬讜转 讻讬 讞讬讜转 讛谞讛"(砖诪讜转 讗, 讬讟). 讜砖讜讗诇讬诐: 诪讗讬 [诪讛 驻讬专讜砖] "讞讬讜转"? 讗讬诇讬诪讗 [讗诐 谞讗诪专] 讞讬讜转 诪诪砖 讘诪讜讘谉 诪讬诇讚讜转, 讗讟讜 讞讬讛 诪讬 诇讗 爪专讬讻讛 讞讬讛 讗讞专讬转讬 诇讗讜诇讜讚讛 [讛讗诐 诪讬诇讚转 讗讬谞讛 爪专讬讻讛 诪讬诇讚转 讗讞专转 诇讬诇讚 讗讜转讛]?


讗诇讗 讗诪专讜 诇讜 讛诪讬诇讚讜转 诇驻专注讛: 讗讜诪讛 讝讜 讻讞讬讛 谞诪砖诇讛, 讜讞讬讜转 讬讜诇讚讜转 讘诇讗 诪讬诇讚转. 讜诪讛讬讻谉 讗转讛 诇讜诪讚 砖谞诪砖诇讛 讗讜诪讛 讝讜 诇讞讬讛? 鈥� 讬讛讜讚讛 谞讗诪专 讘讜 "讙讜专 讗专讬讛" (讘专讗砖讬转 诪讟, 讟), 讚谉 鈥�/b> "讬讛讬 讚谉 谞讞砖" (讘专讗砖讬转 诪讟, 讬讝), 谞驻转诇讬 鈥�/b> "讗讬诇讛 砖诇讞讛" (讘专讗砖讬转 诪讟, 讻讗), 讬砖砖讻专 鈥�/b> "讞诪专 讙专诐" (讘专讗砖讬转 诪讟, 讬讚), 讬讜住祝 鈥�/b> "讘讻讜专 砖讜专" (专讗讛 讚讘专讬诐 诇讙, 讬讝), 讘谞讬诪讬谉 鈥�/b> "讝讗讘 讬讟专祝"  (讘专讗砖讬转 诪讟, 讻讝).


 讜诪注讬专讬诐:  讚讻转讬讘 讘讬讛 [讝讛 砖谞讗诪专 讘讜] 讚讬诪讜讬 诇讞讬讛 鈥� 讻转讬讘 讘讬讛 [谞讗诪专 讘讜], 讜讚诇讗 讻转讬讘 讘讬讛 [讜讝讛 砖诇讗 谞讗诪专 讘讜] 讘诪驻讜专砖, 诪讻诇 诪拽讜诐 讻转讬讘 讘讬讛 [谞讗诪专 讘讜] 讘注诐 讬砖专讗诇 讘讗讜驻谉 讻诇诇讬: "诪讛 讗诪讱 诇讘讬讗 讘讬谉 讗专讬讜转 专讘爪讛" (讬讞讝拽讗诇 讬讟, 讘).


讙  讘注谞讬谉 讛谞讗诪专 "讜讬讛讬 讻讬 讬专讗讜 讛诪讬诇讚转 讗转 讛讗诇讛讬诐 讜讬注砖 诇讛诐 讘转讬诐" (砖诪讜转 讗, 讻讗) 谞讞诇拽讜 专讘 讜砖诪讜讗诇; 讞讚 [讗讞讚 诪讛诐] 讗诪专: 讘转讬 (诪砖驻讞讜转) 讻讛讜谞讛 讜诇讜讬讛 注砖讛 诇讛谉, 讜讞讚 [讜讗讞讚] 讗诪专: 讘转讬 诪诇讻讜转. 诪讗谉 讚讗诪专 [诪讬 砖讗讜诪专] 讘转讬 讻讛讜谞讛 讜诇讜讬讛 鈥� 讛专讬 讛诐 讗讛专谉 讜诪砖讛 砖讬爪讗讜 诪讬讜讻讘讚. 讜诪讗谉 讚讗诪专 [讜诪讬 砖讗讜诪专] 讘转讬 诪诇讻讜转 鈥�/b> 讚讜讚 谞诪讬 [讙诐 讻谉] 诪诪专讬诐 拽讗转讬 [讘讗], 讚讻转讬讘 [砖谞讗诪专]: "讜转诪转 注讝讜讘讛 (讗砖转 讻诇讘) 讜讬拽讞 诇讜 讻诇讘 讗转 讗驻专转 讜转诇讚 诇讜 讗转 讞讜专" (讚讘专讬 讛讬诪讬诐 讗 讘, 讬讟) 讜讻讗砖专 讬讘讜讗专 诇讛诇谉 讗驻专转 讛讬讗 诪专讬诐, 讜讻转讬讘 [讜谞讗诪专]: "讜讚讜讚 讘谉 讗讬砖 讗驻专转讬" (砖诪讜讗诇 讗 讬讝, 讬讘).


 谞讗诪专 讘讚讘专讬 讛讬诪讬诐 "讜讻诇讘 讘谉 讞爪专讜谉 讛讜诇讬讚 讗转 注讝讜讘讛 讗砖讛 讜讗转 讬专讬注讜转 讜讗诇讛 讘谞讬讛 讬砖专 讜砖讜讘讘 讜讗专讚讜谉" (讚讘专讬 讛讬诪讬诐 讗, 讘, 讬讞). 讗转 讛讻转讜讘 讛讝讛 讚讜专砖讬诐: 讜讻讬 讘谉 讞爪专讜谉 讛讜讗 讻诇讘? 讛诇讗 讘谉 讬驻谞讛 讛讜讗! (讻讗诪讜专 讘诪讚讘专 讬讙, 讜). 讜诪住讘讬专讬诐: "讘谉 讬驻讜谞讛" 讛讜讗 讻讬谞讜讬 鈥� 讘谉 砖驻谞讛 诪注爪转 诪专讙诇讬诐.


讜转讜讛讬诐, 讜讗讻转讬 [讜注讚讬讬谉] 拽砖讛: 讛诇讗 讘谉 拽谞讝 讛讜讗, 讚讻转讬讘 [砖谞讗诪专]: "讜讬诇讻讚讛 注转谞讬讗诇 讘谉 拽谞讝 讗讞讬 讻诇讘" (砖讜驻讟讬诐 讗, 讬讙), 诪砖诪注 砖讗讘讬讜 砖诇 讻诇讘 砖诪讜 讛讬讛 拽谞讝! 讗诪专 专讘讗: 讘谞讜 讞讜专讙讜 砖诇 拽谞讝 讛讜讛 [讛讬讛] 讻诇讘, 讜注转谞讬讗诇 讛讬讛 讗讞 讞讜专讙 诇讜.

